Peder Hommelstad

Peder Hommelstad (1885–1962) var en norsk jurist som var lensmann i Vang, Hedmark fra 1929 til 1955. Han var fra 1914 til 1929 fullmektig hos Fylkesmannen i Hedmark, og var fungerende fylkesmann 1926-28 mens Knud Øyen var justisminister.

Han tok artium 1903, Vinterlandbruksskolen 1904 og ble cand.jur. 1908. I årene etter var han i ulike stillinger som fullmektig, blant annet som konstituert sorenskriver i Nord-Østerdal 1912-13. Fra 1914 arbeidet han som fullmektig (assiserende fylkesmann) hos amtmannen/fylkesmannen i Hedmark. I 1929 ble han lensmann i hjembygda Vang, en stilling han hadde til han ble 70. Han hadde styreverv/formannsverv i Oplandske Kreditbank, Vang Brenneri og andre foretak.

Under krigen ble Hommelstad verken avsatt eller innmeldt i NS. Av hans to lensmannsbetjenter var den ene hjemmefrontmann og den andre NS-mann.

Referanser 

Fylkesmenn i Hedmark
Personer fra Hamar kommune
Norske jurister
lensmenn